कलवा ने नलका लगवा दिया। नताशा के भाग्य से उसकी आमदनी अच्छी हो गयी मगर सोहबत खराब! रोज शराब पीकर घर आता। लछमी कुछ बोलती तो उसे मारता। आस पड़ोस वाली कामवालियों ने समझाया, अपनी इज्जत रखनी है तो मरद के मुँह न लगे भले ही दूसरी कमाई कर ले। लछमी ठहरी चमारी, उसे गुसलखाने साफ़ करने का काम मिल गया। नताशा दो साल की हुई तो उसका भाई भी आगया। बेटे के आने की खुशी में कलवा ने एक और कच्ची पक्की दीवार खींचकर एक और कमरा खड़ा कर लिया।